रांची। राजधानी में नया साल बेफ्रिक होकर मनाएं। युवक-युवती और परिवार के लोग कहीं भी पिकनिक मनाएं, सभी जगह प्रशासन ने पुख्ता इंतजाम किए हैं। पूरी राजधानी में 31 दिसंबर और एक जनवरी के लिए 75 बाइक सवार पुलिसकर्मी लोगों की सुरक्षा करेंगे।
दो-दो बाइक पर चार पुलिसकर्मी की टीम भेजी गई
इसके अलावा 11 पीसीआर वैन, सभी थानों की गश्ती गाड़ी पिकनिक स्पॉट और सुनसान इलाकों में गश्ती करेगी। दशम फॉल, जोन्हा फॉल, हुंडरू फॉल, रॉक गार्डेन में विशेष सुरक्षा के इंतजाम किए गए हैं। पुलिस की एक चार की टीम तैनात की गई है। सभी थानों में दो-दो बाइक पर चार पुलिसकर्मी की टीम भेजी गई है।
जिमखाना क्लब में विदेशी डांसरों का धमाल
जिमखाना क्लब में देशी-विदेशी डांसर परफॉर्म कर राजधानीवासियों को खूब थिरकाएंगे। यहां नए साल के स्वागत के लिए बेहतरीन व्यवस्था की गई है। 31 दिसंबर की रात मस्तीभरी होगी। क्लब में प्रवेश केवल सदस्यों को ही मिलेगा। यहां सिर्फ पास से मिलेगी इंट्री।
होटल रेडिसन ब्लू
यहां रशियन बैले डांसर एंड डीजे के साथ न्यू ईयर सेलिब्रेशन होगा। रात आठ बजे से प्रवेश शुरू हो जाएगा। कपल के लिए अलग से डांस बार की व्यवस्था की गई है। बेस्ट कपल, बेस्ट ड्रेस्ड अप के साथ कई तरह के प्राइजेज दिए जाएंगे। चार्ज : 3,999 प्रति व्यक्ति है।
रांची क्लब में जमेगा रंग
नए साल पर रांची क्लब में रंग जमेगा। बांगो फिएस्टा कार्यक्रम का आयोजन किया जाएगा। डीजे सी डीसूजा अपनी पेशकश देंगे। साथ ही रॉक शोर की भी पेशकश की जाएगी। गीत का समां बंधेगा, तो साथ में डीजे की धुन भी होगा। रांची क्लब के सदस्य मौके पर मौजूद होंगे।
20 मजिस्ट्रेट तैनात, सादी वर्दी में मनचलों पर नजर रखी जाएगी
पिकनिक स्पॉट पर किसी तरह का हंगामा नहीं हो या छेड़खानी जैसी घटना नहीं हो, इसे देखते हुए प्रशासन ने व्यापक प्रबंध किए हैं। पिकनिक स्पॉट पर 20 मजिस्ट्रेट और काफी संख्या में पुलिस बलों को तैनात कर दिया है। मनचलों पर नजर रखने के लिए सादे लिबास में महिला पुलिस बलों को तैनात किया गया है। पुलिसकर्मी को पिकनिक स्थल पर शराब का सेवन करने वालों पर भी नजर रखने के लिए कहा गया है, ताकि माहौल खराब नहीं हो।
इन पर्यटन स्थलों पर पुलिस जवानों की टीम की तैनाती
हुंडरू फॉल एक चार की टीम।
दशम फॉल एक चार की टीम।
जोन्हा फॉल एक चार की टीम।
कांके डैम दो बाइक सवार पुलिसकर्मी।
रॉक गार्डन एक बाइक।
बरियातू पहाड़ लोकल थाना के पुलिसकर्मी।
पिठौरिया पहाड़ पिठौरिया पुलिस की टीम।
जोगो पहाड़ बरियातू पुलिस की टीम।
रूक्का डैम दो बाइक पुलिसकर्मी की टीम।
परिजनों को नहीं दी सूचना तो दोस्तों को बताकर जाएं घूमने
एसएसपी प्रभात कुमार का कहना है कि युवक-युवती घूमने जाते हैं, तो अपने घर में नहीं बताते हैं। जो प्रेमी युगल घूमने जाएं, अपने दोस्तों को सूचना देकर जाएं। ताकि किसी प्रकार की कोई घटना हो तो पुलिस को सही सूचना मिल पाए।
क्या-क्या बरतें सावाधानी
फॉल में गहरे पानी में ना जाएं। सुनसान इलाकों में नहीं पहुंचें। शाम होने से पहले पिकनिक स्पॉट से निकल जाएं। शराब का सेवन ना करें। नशे में गाड़ी ना चलाएं।
पहाड़ों पर विशेष नजर
पुलिस का कहना है कि इस वर्ष पहाड़ों पर कई घटनाएं हो चुकी हैं। इसे देखते हुए उन इलाकों पर स्पेशल टीम तैनात की गई है। कई पुलिसकर्मी सादे लिबास में रहेंगे। पहाड़ के ऊपर लोगों को जाने से रोका जाएगा। जो लोग पिकनिक मनाने जाएंगे, उन्हें पहाड़ के नीचे रोक दिया जाएगा।
महिला पुलिस भी रहेंगी
शहरी इलाकों में जो पिकनिक स्पॉट हैं, वहां महिला पुलिसकर्मियों को तैनात किया गया है। हर स्पॉट पर पुलिस की टीम सुबह से शाम तक तैनात रहेगी। वहीं ग्रामीण इलाकों में पुरुष पुलिसकर्मियों को तैनात किया गया है।
आगे की स्लाइड्स में देखिए संबंधित फोटोज...
फोटोजर्नलिस्ट: वसीम।
hin_Deva hin_Deva hin_Deva hin_Deva hin_Deva bho_Deva hin_Deva bho_Deva hin_Deva hin_Deva hin_Deva hin_Deva kas_Deva hin_Deva awa_Deva bho_Deva awa_Deva bho_Deva bho_Deva bho_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva